ສົບຂອງທ່ານ Glenn ອະດີດນັກ ບິນອາວະ ກາດ ແລະສະມາຊິກສະພາສູງ ຈະຖືກນຳໄປ ຝັງ ທີ່ສຸສານ​ແຫ່ງ​ຊາດ Arlington
ທ່ານ Glenn ​ຍັງ​ໄດ້ຮັບ​ບົດບາດ ​ເປັນ​ສະມາຊິກ​ສະພາ​ສູງ ສະຫະລັດ ຈາກລັດ Ohio ​​ເປັນ​ເວ​ລາ 24 ປີ ​ ແລະ​ຍັງ​ເປັນ​ຜູ້​ກໍ່ຕັ້ງ ສະ​ຖາ​ບັນ​ປະຊາ​ສຳພັນ ທີ່​ມະຫາວິທະຍາ​ໄລ ລັດ Ohio.
ນັກບິນອາວະກາດສະຫະລັດ ທ່ານ John Glenn ຜູ້ຊຶ່ງເສຍຊີວິດ ໃນເດືອນທັນວາ ປີກາຍ ໃນໄວ 95 ປີນັ້ນ ໃນວັນພະຫັດມື້ນີ້ ຈະຖືກນຳມາຝັງທີ່ສຸສານແຫ່ງຊາດ ຊຶ່ງເປັນສະຖານທີ່ຝັງສົບອັນມີກຽດ ສຳລັບສະມາຊິກທະຫານສະຫະລັດ ປະທານາທິບໍດີ ທ່ານ Donald Trump ໄດ້ສັ່ງໃຫ້ຊັກທຸງຊາດທັງຫຼາຍ ທີ່ຢູ່ຕາມຕຶກ ໂຮງການລັດຖະບານ ໃນທົ່ວປະເທດ ບັນດາຄ້າຍທະຫານອື່ນໆ ຖານທັບເຮືອ ພ້ອມທັງເຮືອທະຫານແລະສະຖານເອກອັກຄະລັດຖະທູດສະຫະລັດ ໃນທົ່ວໂລກ ຂຶ້ນເຄິ່ງເສົາ ໃນວັນພະຫັດມື້ນີ້ ເພື່ອເປັນກຽດໃຫ້ແກ່ ທ່ານ Glenn ທ່ານ Glenn ໄດ້ມີບົດບາດສຳຄັນ ໃນປະຫວັດສາດການແຂ່ງຂັນທາງອາວະກາດ ສະຫະລັດ ເປັນນັກບິນໃນນຶ່ງຂອງຍານອາວະກາດທີ່ມີມະນຸດບັງຄັບໃນສະໄໝຕົ້ນໆ ແລະ ຕໍ່ມາ ໃນໄວ 77 ປີ ໄດ້ກັບຄືນຂຶ້ນສູ່ອາວະກາດ ເຮັດໃຫ້ທ່ານເປັນນັກບິນອາວະ ກາດ ທີ່ອາຍຸສູງທີ່ສຸດ ທີ່ໄດ້ກັບມາເຮັດໜ້າທີ່ນີ້ ທ່ານ Glenn ຍັງໄດ້ຮັບບົດບາດເປັນສະມາຊິກສະພາສູງສະຫະລັດ ຈາກລັດ Ohio ເປັນເວລາ 24 ປີ ແລະຍັງເປັນຜູ້ກໍ່ຕັ້ງ ສະຖາບັນປະຊາສຳພັນ ທີ່ມະຫາວິທະຍາໄລ ລັດ Ohio ທ່ານ Glenn ຊຶ່ງໄດ້ຖືກມອງກັນວ່າ ເປັນວິລະບຸລຸດ ຂອງຊາວອາເມຣິກັນທຸກໆຄົນນັ້ນ ໄດ້ພາໃຫ້ມີການສະແດງຄວາມອາໄລອາວອນນັບຕັ້ງແຕ່ການຈາກໄປຂອງທ່ານ ຫຼັງຈາກການເສຍຊີວິດຂອງທ່ານ ນັບຕັ້ງແຕ່ວັນທີ 8 ທັນວາ ມາຈົນຮອດປັດຈຸບັນນີ້ ສົບຂອງທ່ານ ໄດ້ຖືກນຳໄປດອຍໄວ້ທີ່ຕຶກສະພາຂອງລັດ Ohio ທ່ານໄດ້ຖືກຈົດຈຳ ໃນພິທີໄວ້ອາໄລທີ່ມະຫາວິທະຍາໄລລັດ Ohio ບ່ອນທີ່ພວກລູກຂອງທ່ານ ໄດ້ບອກ ກັບພວກທີ່ມາໄວ້ອາໄລນັ້ນວ່າ ພໍ່ຂອງພວກເຂົາເຈົ້າ ໄດ້ຮ້ອງຂໍໃຫ້ພວກເຂົາເຈົ້າຊ້ຳ ແລ້ວຊ້ຳອີກວ່າ ອະດີດຮອງປະທານາທິບໍດີສະຫະລັດ ທ່ານ Joe Biden ໄດ້ກ່າວສະດຸດີ ທ່ານ Glenn ໃນພິທີໄວ້ອາໄລໂດຍເວົ້າວ່າ ສຸສານແຫ່ງຊາດ Arlington ຈະເປັນບ່ອນສຸດທ້າຍ ທີ່ຈະຝັງທ່ານ Glenn ຊຶ່ງເປັນ ສະຖານທີ່ບັນດາວິລະບຸລຸດໃນກອງທັບສະຫະລັດ ປະທານາທິບໍດີສະຫະລັດ ແລະບຸກຄົນສຳຄັນໄດ້ຖືກນຳໄປຝັງໄວ້ ອານຸສອນສະຖານແຫ່ງຊາດ ທະຫານນິລະ ນາມ ກໍຢູ່ທີ່ນັ້ນເຊັ່ນກັນ ຊຶ່ງເປັນສະຖານທີ່ ທີ່ໃຫ້ກຽດແກ່ບັນດາທະຫານທັງຫຼາຍ ທີ່ເສຍຊີວິດໃນປາງສົງຄາມແຕ່ບໍ່ສາມາດເກັບກຳບັນທຶກໄດ້ນັ້ນ ສຸສານແຫ່ງຊາດ ແມ່ນຕັ້ງຢູ່ເທິງເນີນສູງ ໃນລັດ Virginia ທີ່ສາມາດມອງເຫັນແມ່ນ້ຳ Potomac ແລະຖ້າອາກາດແຈ່ມແຈ້ງດີ ກໍຈະມອງເຫັນຕຶກລັດຖະສະພາ ແລະ ອານຸສາວະລີວໍຊີງຕັນໄດ້ ແລະຍັງເປັນສະຖານທີ່ ທີ່ມີຜູ້ຄົນໄປຢ້ຽມຢາມຫຼາຍທີ່ສຸດ ໃນຂົງເຂດວໍຊີງຕັນ